cyanic-selkie/wikianc huggingface dataset:
জাতিস্মর
জাতিস্মর বোঝার উপায়
ক্যারল ব্যোমানের মতে জাতিস্মর বোঝার চার রকম উপায় আছেঃ
(ক) স্বাভাবিক স্বচ্ছন্দ ভঙ্গিতে পূর্বজন্ম বিষয়ে তথ্য দেওয়া।
(খ) কয়েক দিন/সপ্তাহ/মাস/বছর ধরে পূর্বজন্ম বিষয়ক একই ঘটনার পুনরাবৃত্তি।
(গ) অভিজ্ঞতার বাইরে জ্ঞান।
(ঘ) সেইমত ব্যবহারিক এবং শারীরিক বৈশিষ্টের প্রকাশ।
গবেষণা
জাতিস্মরদের নিয়ে গবেষণায় অন্যতম উল্লেখযোগ্য নাম ইয়ান স্টেভেনসন । তিনি জাতিস্মরদের নিয়ে গবেষণা পঞ্চাশের দশক থেকে শুরু করেন। তার প্রকাশনার সংখ্যা অনেক এবং অনেকেই তার লেখার মধ্যেও বৈজ্ঞানিক সত্য খুঁজে পান। কিন্তু সবাই এঁদের লেখার সমর্থক নন। জাতিস্মর গবেষকদের কাজের নিষ্ঠা মেনে নিলেও নানারকম প্রশ্ন থেকে যায়। যেমনঃ
(ক) জাতিস্মর সেই সব সমাজেই আবিষ্কার হয়, যেখানে পূর্বজন্ম এবং পুনর্জন্মের মতবাদের উপর প্রবল বিশ্বাস। যেমন যেখানে জাতিস্মরদের লিঙ্গ পরিবর্তনের উপর বিশ্বাস নেই, সেখানে জাতিস্মরদের বর্তমান এবং পূর্বজন্মের মধ্যে লিঙ্গ পরিবর্তনের নজির পাওয়া যায় না। আবার যে সমাজ বিশ্বাস করে যে মৃত্যর পরে তৎক্ষণাৎ পুনর্জন্ম সম্ভব, সেই সমাজে সেইরকমই দেখা যায়।
(খ) অধিকাংশ ক্ষেত্রে জাতিস্মরের পূর্বজীবন সেই সমাজ অথবা পরিবারের মধ্যে সীমাবদ্ধ। যদি পিতৃশাসিত সমাজ হয়, তাহলে জাতিস্মরের পূর্বজীবন পিতার পরিবারের সঙ্গে যুক্ত থাকে। যদি মাতৃশাসিত সমাজ হয় তাহলে এর উল্টো হয়।
(গ) জাতিস্মরের পূর্বজন্মের ঘটনার বিশ্লেষণগুলি প্রধানত সামাজিক বিশ্বাস এবং রীতির উপর নির্ভরশীল। কিছু বিশ্লেষণ চক্রাকার। অর্থাৎ শুরু এবং শেষ নেই।
(ঘ) জাতিস্মরদের বর্ণিত ঘটনাগুলির অন্যরকম বাস্তবসম্মত ব্যাখ্যাও সম্ভব।
লক্ষণশাস্ত্র
লক্ষণশাস্ত্র মতে, জন্মদাগ থেকেই জানা যেতে পারে সেই ব্যক্তির পূর্বজন্ম সম্পর্কে।
• লাল, প্রায় রক্তবর্ণ জন্মদাগ থেকে নাকি বোঝা যায়, এই দাগের অধিকারীর পূর্বজন্ম খুব দূরবর্তী নয়। এই দাগ পূর্বজন্মে পুড়ে যাওয়ার দাগও হতে পারে। যদি লাল দাগ হালকা হয়, তা হলে বুঝতে হবে, পূর্বজন্মে দহনক্ষতের নিরাময় হয়েছিল।
• বেশ গাঢ় বুলেটক্ষতের মতো দাগ নাকি জানায়, বিগত জন্মে ব্যক্তি অস্ত্রাঘাতপ্রাপ্ত হয়েছিলেন।
• বুলেটক্ষতের মতো দাগ যদি হালকা রঙের হয়ে থাকে, বুঝতে হবে সেই ব্যক্তির বিগত জীবনে অস্ত্রক্ষত খুবই গভীর ছিল। হয়তো অস্ত্র শরীরের ভিতরে প্রবেশ করেছিল।
মংডু জেলা
মংডু জেলা (မောင်တောခရိုင်) পশ্চিম মিয়ানমারের রাখাইন রাজ্যের (বার্মা) একটি জেলা। এর রাজধানী শহর মংডু এবং জনসংখ্যার ঘনত্ব প্রতি বর্গকিলোমিটারে প্রায় ২৯৫ জন। পার্শ্ববর্তী সিটওয়ে জেলার কিছু অংশের সাথে, মংডু জেলাও অনানুষ্ঠানিকভাবে উত্তর রাখাইন রাজ্য হিসাবে পরিচিত।
জাতিগত নিপীড়ন
মংডু জেলা রোহিঙ্গা অধ্যুষিত একটি দুর্গম জেলা। এখানকার রোহিঙ্গা মুসলিম ও কিছু হিন্দু জনগোষ্ঠী মিয়ানমার সেনাবাহিনীর জাতিগত নিধন গণহত্যার শিকার হয়ে আসছে। মুসলমানদের ঘর-বাড়ি, ধর্মীয় শিক্ষা প্রতিষ্ঠান, ব্যবসা প্রতিষ্ঠান মায়ানমার সেনাবাহিনী ও স্থানীয় বৌদ্ধরা সংঘবদ্ধ লুটপাট ও জালিয়ে দেয়। জাতিগত নিধনের শিকার হয়ে এ জেলার বেশিরভাগ মানুষ বাংলাদেশে আশ্রয় নিয়েছে।
জনপদ
জেলাতে নিম্নলিখিত শহরতলিতে রয়েছে:
দিলীপ বিশ্বাস
দিলীপ বিশ্বাস (জন্মঃ ১৯৪৬, মৃত্যু: ১২ জুলাই ২০০৬) ছিলেন একজন খ্যাতিমান বাংলাদেশী চলচ্চিত্র পরিচালক। পাশাপাশি চলচ্চিত্র প্রযোজনা, অভিনয় ও সঙ্গীতশিল্পী। তিনি চলচ্চিত্রে প্রবেশ করেন একজন গায়ক হিসেবে জহির রায়হান এর বেহুলা ছবির মাধ্যমে, অভিনেতা হিসেবে "হাবুর বিয়ে" এবং পরিচালক হিসেবে আত্মপ্রকাশ করেছিলেন সমাধি-এর মত একটি সফল ছবি দিয়ে। জাতীয় চলচ্চিত্র পুরস্কার লাভ করেছিলেন।
চলচ্চিত্র জীবন
দিলীপ বিশ্বাস এর বাংলাদেশ চলচ্চিত্র জগতে আগমন ঘটেছিল ষাটের দশকে একজন গায়ক হিসেবে। বাংলাদেশের চলচ্চিত্রের প্রবাদ পুরুষ জহির রায়হান এর বেহুলা চলচ্চিত্রে তিনি গায়ক হিসেবে আবির্ভূত হয়েছিলেন। এছাড়াও তিনি "আনোয়ারা", "মোমের আলো", "দুই ভাই", "আলোমতি", "সন্তান" ও "চেনা অচেনা" ছবির গানে কণ্ঠ দিয়েছিলেন। এরপর "হাবুর বিয়ে" নামে একটি চলচ্চিত্রে তিনি অভিনয়ও করেছিলেন। পরে ঝুঁকে পরেছিলেন চলচ্চিত্র পরিচালনার দিকে এবং সহকারী পরিচালক হিসেবে "আগুন নিয়ে খেলা" ছবিটি নির্মাণ করেছিলেন। পূর্ণ-পরিচালক হিহেবে আত্মপ্রকাশ করেছিলেন সত্তরের দশকে সমাধি ছবিটি পরিচালনার মধ্য দিয়ে। এটি ছিল দারুণ সফল একটি চলচ্চিত্র।
১৯৭৩ সালে তিনি বাংলাদেশের চলচ্চিত্রের তিন কিংবদন্তি অভিনেতা রাজ্জাক, আলমগীর ও সোহেল রানা'কে একসঙ্গে নিয়ে নির্মাণ করেছিলেন "জিঞ্জির" চলচ্চিত্রটি। এটি সে সময় অসাধারণ দর্শক প্রিয়তা লাভ করে। এরপর থেকে তিনি একের পর এক দর্শক নন্দিত চলচ্চিত্র নির্মাণ করে গেছেন, যেমন; "দাবী", "বন্ধু", "আসামী", "অনুরোধ", "জিনজির", "আনারকলি", "অংশীদার", "অপমান", "অস্বীকার", "অপেক্ষা", "অকৃতজ্ঞ", "অজান্তে" এবং ২০০৫ সালে নির্মাণ শুরু করেছিলেন "মায়ের মর্যাদা" এটি ২০০৬ সালে মুক্তি লাভ করে।
প্রযোজিত চলচ্চিত্র
প্রযোজক হিসেবে তার ছিল গীতি চিত্রকথা নামে একটি চলচ্চিত্র প্রযোজনা প্রতষ্ঠান, এখানে চলচ্চিত্র প্রযোজনা সহ পরিবেশন ও করা হয়। তার পরিচালনার বেশির ভাগ ছবির প্রযোজনা তিনি নিজেই করতেন। ২০০২ সালে পুত্র দেবাশীষ বিশ্বাস পরিচালনায় শ্বশুরবাড়ী জিন্দাবাদ প্রযোজনা করেছিলেন।
আলমা
আলমা-সোফিয়া মাইট্টিয়েন (জন্ম ১৭ জানুয়ারি ১৯৯৬), পেশাগতভাবে তিনি আলমা নামে বহুল পরিচিত, একজন ফিনিশ গায়িকা এবং গীতিকার।
২০১৩: আইডলস
২০১৩ সালে, ১৭ বছর বয়সে, আলমা ফিনল্যান্ডের সঙ্গীত প্রতিযোগিতা ফিনিশ আইডলস এর সপ্তম সিজন এ পরীক্ষা দেন। এবং ওই প্রতিযোগিতায় তিনি ৫ম স্থান অর্জন করে প্রতিযোগিতা শেষ করেন।
২০১৫–বর্তমান: ডাই মাই হেয়ার
২০১৫ সালে, ফিনিশ র‍্যাপার সিনি সোবাটেজ এর "মওটা ক্যু মা" নামক এককে তাকে সাহায্যকারী গায়িকা হিসেবে কন্ঠ দিতে দেখা যায়। ২০১৬ সালের মার্চ মাসে, আলমা রেকর্ড লেবেল  ইউনিভার্সাল মিউজিক এর সাথে চুক্তিবদ্ধ হন, এবং জুন মাসে তিনি তার প্রথম একক "কার্মা" প্রকাশ করেন। গানটি ফিনল্যান্ডের তালিকা ফিনিশ সিংগেলস চার্ট এ সেরা ৫ নম্বরে উঠে আসে। এছাড়াও তিনি জার্মান ডিজে এবং প্রযোজক ফেলিক্স যেইহন এর  "বনফায়ার" নামক গানটিতে কন্ঠ দেন।  ২০১৬ সালের জুলাই মাসে, গানটি একক হিসেবে প্রকাশ করা হয়। ২০১৬ সালের সেপ্টেম্বরে, আলমা নেদারল্যান্ডের গ্রোনিন্জেন পৌরসভায় অনুষ্ঠেও ইউরোসনিক নূরর্ডনস্রেগ এর ৩১ তম সংস্করনে গান পরিবেশন করার জন্য প্রতিপন্ন হন।  ২০১৬ সালের ২৮ শে অক্টোবরে, তিনি তার আত্বপ্রকাশকারী ইপি "ড্যাই মাই হেয়ার" প্রকাশ করেন। ২০১৭ সালের মার্চ মাসে, তিনি তার "চেসিং দ্য হাইস" নামক এককটি প্রকাশ করেন। গানটি ফিনল্যান্ডের তালিকা ফিনিশ চার্টে সেরা ১০ নম্বরে স্থান করে নেয়। সেই বছরের জুন মাসে গানটি যুক্তরাজ্যে প্রকাশ করা হয়, এবং গানটি আলমার প্রথম কোন যেটি যুক্তরাজ্যের তালিকায় সেরা ২০ নম্বরে উঠে আসে। তিনি ব্রিটিশ ডিজে সাব ফোকাস এর "ডোন্ট ইউ ফিল এট" গানটিতে সাহায্যকারী গায়িকা হিসেবে কাজ করেন, যেটি প্রকাশ করা হয় ২০১৭ সালের মে মাসে। এছাড়াও তিনি, ফরাসি গায়ক, গীতিকার এবং প্রযোজক মার্টিন সলভেইগ'র গান "অল স্টারস" এ সাহয্যকারী গায়িকা হিসেবে কন্ঠ দেন, গানটি ২০১৭ সালের জুন মাসে একক হিসেবে প্রকাশ করা হয়।
ফুটবল ক্লাব অরেনবুর্গ
ফুটবল ক্লাব অরেনবুর্গ (এছাড়াও এফসি অরেনবুর্গ, এফকে অরেনবুর্গ (ФК «Оренбург») অথবা শুধুমাত্র অরেনবুর্গ নামে পরিচিত) হচ্ছে অরেনবুর্গ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার দ্বিতীয় স্তরের ফুটবল লীগ রুশ জাতীয় ফুটবল লীগে খেলে। এই ক্লাবটি ১৯৭৬ সালে প্রতিষ্ঠিত হয়েছে। এফসি অরেনবুর্গ তাদের সকল হোম ম্যাচ অরেনবুর্গের গাজোভিক স্টেডিয়ামে খেলে থাকে; যার ধারণক্ষমতা হচ্ছে ৭,৫০০। বর্তমানে এই ক্লাবের ম্যানেজারের দায়িত্ব পালন করছেন কন্সতান্তিন ইয়েমেলিয়ানভ এবং সভাপতির দায়িত্ব পালন করছেন ভাসিলি স্তলিপিন। সার্বীয় আক্রমণভাগের খেলোয়াড় জর্জে দেস্পোতোভিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি অরেনবুর্গ এপর্যন্ত ২টি শিরোপা জয়লাভ করেছে; যেগুলো হচ্ছে রুশ জাতীয় ফুটবল লীগ শিরোপা।
তড়িৎ বিশ্লেষণ
thumb|ল্যাবরটরিতে তড়িৎ বিশ্লেষনের জন্যে ব্যবহার করা যন্ত্র। |275x275px রসায়ন বিদ্যায় যখন কোন তড়িৎ-বিশ্লেষ্য পদার্থের দ্রাবনে দ্রবীভূত পদার্থের মধ্য দিয়ে তড়িৎ প্রবাহ চালনা করা হয় তখন ঐ তড়িৎ-বিশ্লেষ্য পদার্থের রাসায়নিক বিয়োজন ঘটে নতুন রাসায়নিক ধর্মবিশিষ্ট পদার্থ উৎপন্ন হয়, এই পদ্ধতিকে তড়িৎ বিশ্লেষণ বা  ' Electrolysis'  বলে। তড়িৎবিশ্লেষণ পদ্ধতি খনিজ পদার্থ থেকে বিভিন্ন ধাতু উৎপাদনে ব্যবহার করা হয়ে থাকে। তড়িৎবিশ্লেষণে তড়িৎশক্তি রাসায়নিক শক্তিতে রূপান্তরিত হয়।
কর্ম পদ্ধতি
তড়িৎ বিশ্লেষণ পদ্ধতিতে কোন আয়নিক পদার্থের (তড়িৎ-বিশ্লেষ্য) দ্রবণ বা তার গলিত অবস্থার মধ্য দিয়ে সমক্ষ তড়িৎ প্রবাহ (Direct Current) পাঠালে তড়িৎদ্বারে রাসায়নিক বিক্রিয়া হয় এবং ঐ পদার্থের বিয়োজন হয়ে নতুন ধর্মের পদার্থ উৎপন্ন হয়। তড়িৎ-বিশ্লেষণের জন্যে প্রয়োজনীয় হলঃ
(১) তড়িৎ-বিশ্লেষ্য পদার্থ, (২) সমক্ষ তড়িৎ প্রবাহের উৎস এবং (৩) দুইটি তড়িৎদ্বার thumb|487x487px|ব্রাইনের তড়িৎবিশ্লেষণ। অ্যানোডে (A) ক্লোরাইড (Cl−) জারিত হয়ে ক্লোরিন উৎপন্ন করে। ক্যাথোডে (C) জল বিজারিত হয়ে হাইড্রোক্সাইড এবং হাইড্রোজেন গ্যাস উৎপন্ন করে
উদাহরণ স্বরূপ, ব্রাইনের তড়িৎবিশ্লেষণে সোডিয়াম হাইড্রোক্সাইড উৎপাদনের জন্য সোডিয়াম ক্লোরাইডের জলীয় দ্রবনকে তড়িৎ বিশ্লেষণ করা হয়। ব্রাইনের সম্পৃক্ত দ্রবণকে একটি প্রকোষ্ঠে প্রেরণ করা হয় যেখানে ক্লোরাইড আয়ন অ্যানোডে জারিত হয়, ইলেকট্রন হারিয়ে ক্লোরিন গ্যাস তৈরী করেঃ ক্যাথোডে জল থেকে উৎপন্ন ধনাত্বক হাইড্রোজেন আয়ন হাইড্রোজেন গ্যাস এবং হাইড্রোক্সাইড আয়ন উৎপন্ন করেঃ মেমব্রেন সেলের মেমব্রেনটি আয়ন ভেদী এজন্য একে আয়ন-এক্সচেঞ্জ মেমব্রেন বলে। এই মেমব্রেন সোডিয়াম আয়নকে (Na+) অপরপার্শ্বে যেতে দেয় যেখানে হাইড্রোক্সাইড আয়নের সাথে বিক্রিয়া করে কস্টিক সোডা (NaOH) প্রস্তুত করে। ব্রাইনের তড়িৎবিশ্লেষণের সামগ্রিক বিক্রিয়াটি নিম্নরূপঃ
ফ্যারাডের প্রথম সূত্র :
মাইকেল ফ্যারাডে 1832 সালে তার পরীক্ষা দ্বারা এই সিদ্ধান্তে উপনীত হন যে, তড়িৎ বিশ্লেষণের সময় যেকোন তড়িৎদ্বারে সংঘটিত রাসায়নিক পরিবর্তনের পরিমাণ অথবা কোন তড়িৎদ্বারে উৎপন্ন পদার্থের পরিমাণ তড়িৎ বিশ্লেষ্যের মধ্যদিয়ে প্রবাহিত মোট তড়িতের সমানুপাতিক।
অথবা,
W = ZQ
যেখানে, Z একটি স্থির সংখ্যা যা তড়িৎ-বিশ্লেষ্য পদার্থের ওপর নির্ভরশীল।
ফ্যারাডের দ্বিতীয় সূত্র
গলিত বা দ্রবীভূত বিভিন্ন তড়িৎ বিশ্লেষ্যের মধ্য দিয়ে একই পরিমাণ তড়িৎ প্রবাহ বা একই পরিমাণ বিদ্যুৎ আধান সমান সময়ের জন্যে প্রবাহিত করলে তবে তড়িৎ দ্বারে জমাকৃত বা দ্রবীভূত পদার্থের ভর ওই পদার্থ সমূহের তড়িৎ রাসায়নিক তুল্যাংকের সমানুপাতিক হবে।
ফ্যারাডের সুত্রের প্রযোজ্যতা ও প্রয়োগ
ফ্যারাডের তড়িৎ বিশ্লেষণের সূত্রাবলী কেবল মাত্র তড়িৎ বিশ্লেষ্য পদার্থের ওপর প্রযোজ্য। তড়িৎ বিশ্লেষ্য পদার্থের ভৌত অবস্থা গলিত বা দ্রবীভূত হওয়া আবশ্যিক। এই সূত্রগুলির ওপর চাপ, তাপমাত্রা এবং দ্রাবক এবং দ্রবনের ঘনত্ব কোন প্রভাব ফেলে না।
ফ্যারাডের সূত্রের সীমাবদ্ধতা
ফ্যারাডের সূত্রাবলী ইলেকট্রনীয় পরিবাহীর (যেমন, ধাতু) ওপর প্রযোজ্য নয়। একসঙ্গে একাধিক তড়িৎ বিশ্লেষ্য পদার্থের উপস্থিতির ফলে একাধিক বিক্রিয়া সংঘটিত হলে গণনায় ত্রূটি দেখা দিতে পারে।
ব্যবহার
তড়িৎ বিশ্লেষণ মূলত ধাতু নিষ্কাশনে ব্যবহার হয়। অ্যালুমিনিয়াম, লিথিয়াম, সোডিয়াম, পটাশিয়াম, ক্যালসিয়াম, ম্যাগনেসিয়াম এবং কপার এই পদ্ধতিতে নিষ্কাশন করা হয়। বিভিন্ন রাসায়নিক যৌগ যেমন, সোডিয়াম হাইড্রোক্সাইড, সোডিয়াম ক্লোরেট, পটাশিয়াম ক্লোরেট, ট্রাই ফ্লুরো অ্যাসেটিক এসিড তড়িৎ বিশ্লেষণ পদ্ধতিতে উৎপাদন করা হয়। এছাড়াও ক্লোরিন এবং হাইড্রোজেন গ্যাস উৎপাদনে তড়িৎ বিশ্লেষণ পদ্ধতি ব্যবহার করা হয়।
এক ধাতুর ওপর আরেক ধাতুর প্রলেপ দেওয়ার জন্য তড়িৎ বিশ্লেষণ পদ্ধতি ব্যবহার করা হয়।
আব্দুল হামিদ বেন বাদিস
আব্দুল হামিদ ইবনে মুস্তফা ইবনে মক্কি ইবনে বাদিস (عبد الحميد بن مصطفى بن المكي بن باديس, বেন বাদিস নামে সমাধিক পরিচিত, ১৮৮৯ – ১৯৪০) ছিলেন আলজেরিয়ার একজন ইসলামি পণ্ডিত, বিশেষজ্ঞ, শিক্ষাবিদ, সংস্কারক এবং সাংস্কৃতিক জাতীয়তাবাদের আধ্যাত্মিক ব্যক্তিত্ব। ১৯৩১ সালে তিনি আলজেরিয় মুসলিম উলামা সমিতি প্রতিষ্ঠা করেছিলেন, এতে আলজেরিয়ার সমমনা ও বিরোধী মতবাদের বহু ইসলামি পণ্ডিতদের উপস্থিতি ছিল। আলজেরিয়ার স্বাধীনতা যুদ্ধের আগ পর্যন্ত এটি আলজেরিয়ার মুসলিম রাজনীতিতে প্রভাব ফেলেছে। একই সময়ে এটি বহু প্রতিষ্ঠান প্রতিষ্ঠা করে। এটি আশ শিহাব নামে একটি মাসিক সাময়িকী প্রকাশ করেছিল এবং বাদিস মৃত্যুর আগ পর্যন্ত তাতে নিয়মিতভাবে অবদান রেখেছিলেন। সাময়িকীটি তার পাঠকদের ধর্মীয় সংস্কার সম্পর্কিত সমিতির ধারণা এবং চিন্তাভাবনা সম্পর্কে অবহিত করেছিল এবং অন্যান্য ধর্মীয় ও রাজনৈতিক ইস্যুতে কথা বলেছিল। থাম্ব|বেন বাদিস (বাম পাশে)
তিনি আলজেরিয়ার বিখ্যাত শহর কনস্টান্টাইনে পয়লা রবিউস সানি ১৩০৭ হিজরি, ৪ ডিসেম্বর ১৮৮৯ সালে জন্মগ্রহণ করেন। বংশগতভাবে তার পূর্বপুরুষ ছিলেন, যিরি রাজবংশের অন্যতম শাসক কায়রোয়ান কেন্দ্রিক সানহাজি সাম্রাজ্যের প্রতিষ্ঠাতা আল-মুইজ বিন বাদিস। যিনি ৪৩৬ হিজরি মোতাবেক ১০৪৫ সালে কায়রোতে প্রতিষ্ঠিত উবায়দি খিলাফত থেকে বেরিয়ে এসে বাগদাদের আব্বাসি খেলাফতের সাথে একাত্মতা ঘোষণা করেন।ইফ্রিকিয়া (আফ্রিকা) ও কায়রোয়ানে তার রাজত্ব সাতচল্লিশ বছর স্থায়ী ছিলো। যিরি রাজবংশের একক শাসনের এটি সর্বোচ্চ সময়। তার পিতা মুহাম্মদ ছিলেন একজন বিচারক,পাশাপাশি উপনিবেশিক পার্লামেন্টের ফিন্যান্সিয়াল প্রতিনিধি।
মাত্র তের বছর বয়সেই তিনি কুরআন হিফজ করেন আলজারিয়ার বিখ্যাত কারী শায়খ মুহাম্মদ ইবনুল মাদাসির কাছে। ১৩২১ হিজরি, মোতাবেক ১৯০৩ সালে শায়খ হামদান আল ওনায়সির তত্ত্বাবধানে ইসলাম ও আরবি র উপর মৌলিক জ্ঞান আর্জন করেন। এই মনীষাই বেন বাদিসের চিন্তা গড়ে দিয়েছিলেন। জ্ঞান অর্জনের লক্ষ্য সম্পর্কে তাকে বলেছিলেন,‘অফিসের জন্য নয়, জ্ঞানের খাতিরে জ্ঞান শেখো।’ এমনকি তিনি বেন বাদিসের কাছ থকে ফ্রান্স সরকারের গোলামি না করার শপথ নিয়েছিলেন। পরবর্তীকালে ও যেকোন সিদ্ধান্তের জন্য তিনি শায়খ উনায়সির স্মরণাপন্ন হতেন।
আলজেরিয়ায় ফিরে এসে তিনি ব্যস্ত জীবন কাটাতে থাকেন। প্রতিদিন সকালে মসজিদে ছোট বাচ্চাদের পড়াতেন আর সন্ধ্যায় জামে আখরাজে বয়স্কদের ক্লাস নিতেন। এই ব্যস্ততার মাঝেও তিনি কাযি ইয়াজের আশশিফা কিতাবের দরস দেয়া শুরু করেন। ১৩৩২হিজরি মোতাবেক ১৯১৩ সালে তিনি পবিত্র হজ্বের ফরযিয়্যাত আদায়ে হেজাযে সফর করেন। সেখানে তিনি আলজেরিয়ার বিখ্যাত আলেম শায়খ বশির ইব্রাহিমি উপমহাদেশের স্বাধীনতা আন্দোলনের নেতা মাওলানা হুসাইন আহমদ মাদনীসহ মদীনায় অবস্থানকারী অনেক আলেমের সাথে সাক্ষাত করেন এবং তাদের দরসে বসেন। তার উস্তাদ শায়খ উনায়সিও মদীনায় ছিলেন। তিনি বেন বাদিসকে মদীনায় হিজরত করার পরামর্শ দেন। কিন্তু হুসাইন আহমদ মাদানী দেশে ফিরে গিয়ে ইসলামের খেদমত করার পরামর্শ দেন। তিনি শায়খ মাদানীর পরামর্শকে গ্রহণ করে ১৩৩৩হিজরি অনুযায়ী ১৯১৪ সালে আলজেরিয়ায় ফিরে আসেন। ফিরার পথে তিনি মিশরের পথে জামিয়া আল আজহার যিয়ারত করে দেশে আসেন।
আলজেরিয়ায় ফিরে তিনি মনোযোগী হন নিজের লক্ষ্যে। ফ্রান্সের গোলামির শিকল ভাঙা ছিলো তার জীবনের লক্ষ্য। তিনি মনে প্রাণে বিশ্বাস করতেন, সমাজের দুটি শ্রেণি যদি সঠিক পথে থাকে তবে জনতাও সঠিক পথে থাকবে, যদি তারা বেঠিক পথে থাকে জনতাও বেঠিক পথে থাকবে। এই দুই শ্রেণি হলো আলেম আর সমাজের নেতৃত্বস্থানীয় ব্যক্তিবর্গ। তাই এই দুই শ্রেণিকে সঠিকপথে রাখতে তিনি ব্যাপকভাবে তালিম (শিক্ষা) ও তারবিয়াত (দীক্ষা)-কে সর্বোচ্চ গুরুত্বারোপ করেন। সেই উদ্দেশ্যে ১৯২৫ সাল থেকে আশ-শিহাব নামে একটি ম্যাগাজিন প্রকাশ করতে থাকেন।  ১৯২৬ সালে গড়ে তুলেন  مكتب للتعليم الابتدائي العربي বা প্রাথমিক আরবি শিক্ষা অফিস। যার অধীনে ১৯৩০ সালে প্রতিষ্ঠা করেন মাদরাসাতু জামইয়্যাতুত তারবিয়্যাহ ওয়া তালিমিল ইসলামিয়্যাহ। আলজেরিয়ায় যার একশো সত্তরেরও বেশি শাখা রয়েছে। তার শিক্ষা পদ্ধতির উপরে পরবর্তীতে  منهج إلامام عبد الحميد بن باديس في التربية والتعليم নামে একটি গবেষণা জামিয়াতুল ওয়াদী جامعة الوادي থেকে প্রকাশ হয়। অনুসন্ধানী পাঠক কিতাবটি দেখে নিতে পারেন।
১৩৪৯ হিজরি মুতাবেক ১৯৩১ সালে আলজেরিয়ার ৭২জন শীর্ষ আলেম মিলে জমইয়্যাতুল উলামাইল মুসলিমিন আলজেরিয়া (جمعية العلماء المسلمين الجزائريين) গঠন করেন। সংগঠনটির প্রতিষ্ঠাতা সভাপতি নির্বাচিত হন শায়খ বেন বাদিস। সভাপতি নির্বাচিত হয়ে তিনি ঘোষণা দিয়েছিলেন, ‘ইসলাম আমাদের ধর্ম, আরবি আমাদের ভাষা,আলজেরিয়া আমাদের বাড়ি। এই সংগঠনটি আলজেরিয়ার স্বাধীনতা যুদ্ধের পূর্ব পর্যন্ত আলজেরিয়ার রাজনীতিতে ব্যাপক প্রভাব রাখে। ১৯৩৬সালে ফ্রান্সের সাথে একিভূত হওয়ার ধারণাকে ব্যর্থ করতে ইসলামী সম্মেলনের আহ্বান করেন। পরবর্তী জুলাইয়ে প্যারিস ইসলামী সম্মেলনে আলজেরিয়ান প্রতিনিধি দলের হয়ে যোগদান করেন। ১৯৩৭ সালের আগস্টে ফ্রান্স উপনিবেশিক  সংসদ বর্জনের সাহসী আহ্বান করেছিলেন।
তার সাহিত্য কর্মের ব্যাপারে প্রসিদ্ধি আছে, তিনি কিতাব রচনা করে যাননি; তিনি ব্যক্তি রচনা করে গেছেন। অর্থাৎ তিনি মৌলিক কিতাব লেখেননি, কিন্তু তার আলোচিত বিষয়ের উপর তার ছাত্ররা লিখেছেন; অনেকটা আল্লামা কাশ্মীরী রহ.-এর মত। তাফসির বেন বাদিস এগুলোর মধ্যে অন্যতম। যা তার ছাত্র আহমদ বোমছাল ১৯৪৭ সালে প্রকাশ করেন। আরেকটি কিতাব ১৯৮২ সালে আলজেরিয়ার ধর্ম বিষয়ক মন্ত্রণালয় “مجالس التذكير من كلام الحكيم الخبير” শিরোনামে প্রকাশ করে। আকিদার বিষয়ে    ”      العقائد الإسلامية من الآيات القرآنية والأحاديث النبوية” নামে ১৯৬৩ সালে একটি কিতাব প্রকাশ করেন মুহাম্মদ ছালেহ রমাদান। মুহাম্মদ আল হাসান ১৯৮৪ সালে এর পুনর্মুদ্রণ করেন। ১৯৬৬ সালে মুহাম্মদ ছালেহ রমাদান ও তৌফিক শাহিন প্রকাশ করে ‘رجال السلف ونساؤه’ নামে একটি কিতাব। ১৯৮৮সালে ড.আম্মার ত্বলাবী مبادئ الأصول নামে একটি কিতাব প্রকাশ করেন। এছাড়াও আশ-শিহাব, আল-মুনতাকিদ ইত্যাদি পত্রিকায় অনেক প্রবন্ধ, নিবন্ধ, কবিতা লিখেছেন।
শায়খ আবদুল হামিদ বেন বাদিস ৯ রাবিউল আউয়াল ১৩৫৯ হিজরি মোতাবেক ১৬ এপ্রিল ১৯৪০ সালে মঙ্গলবার সন্ধ্যায় তাঁর নিজ শহর কনস্টান্টাইন শহরে মৃত্যুবরণ করেন। জামে আখজারের ছাত্ররা  তার কাফন দাফনের ব্যবস্থা করে। আলজেরিয়ার সমস্ত অঞ্চল থেকে আগত হাজারো মানুষ তার জানাযায় অংশ নেয়।
জঁ পিয়াজে
জঁ পিয়াজে (পূর্ণনাম জঁ উইলিয়াম ফ্রিৎস পিয়াজে; আ-ধ্ব-ব: [ʒɑ̃ pjaʒɛ]; Jean William Fritz Piaget) (৯ই আগস্ট ১৮৯৬ - ১৬ই সেপ্টেম্বর ১৯৮০) একজন সুইজারল্যান্ডের মনোবিজ্ঞানী ও দার্শনিক। তিনি একজন জীববিজ্ঞানী হিসেবে তাঁর কর্মজীবন শুরু করেছিলেন।
তত্ত্ব
জঁ পিয়াজের জ্ঞানমূলক বিকাশসাধনের অর্থ গবেষণা (Genetic Epistemology of Jean Piaget)। যত তিনি বিজ্ঞান নিয়ে কাজ করার চিন্তায় গভীর থেকে গভীরতর মনোনিবেশ করছিলেন তত তিনি চিন্তন প্রক্রিয়ার প্রকৃতি সম্বন্ধেই বেশি বেশি করে কৌতূহলী হয়ে পড়ছিলেন। এই ভাবেই তিনি চিরন্তন প্রক্রিয়ার বিকাশ বিষয়ে বিশেষ অনুসন্ধিৎসু হয়ে পড়েন। যখন এই বিষয় নিয়ে পূর্বসূরীদের করা প্রায় কোন কাজই তিনি খুঁজে পাচ্ছিলেন না তখন তিনি এই চিন্তন প্রক্রিয়ার গবেষণারই একটি নতুন নাম দিলেন জ্ঞানের বিকাশসাধনের অর্থ গবেষণা (Genetic Epistemology)।
এমনকি শিশুদের মধ্যেও তিনি লক্ষ্য করেছিলন যে তাদের পরিবেশে থাকা বস্তুসমূহের প্রতি প্রতিক্রিয়া প্রদান করার বিশেষ দক্ষতা তাদেরও আছে। এই দক্ষতা নিশ্চিতভাবেই সহজতর, এই দক্ষতার নাম তিনি দিয়েছিলেন সংবেদন-সঞ্চালন দক্ষতা ( Sensori-Motor Skill)। এই সংবেদন-সঞ্চালন দক্ষতা সহজতর হলেও সেগুলি শিশুকে তার পরিবেশ পরিচিতিতে সহায়তা করে এবং তাকে বিশ্ব সম্বন্ধে জ্ঞানাহরণে উৎসাহিত করে। এই ভাবে শিশু উন্নত থেকে উন্নততর দক্ষতা অর্জন করে। এই দক্ষতাসমূহকে তিনি স্কীমা (Schema) নাম দিয়েছিলেন। জ্ঞান সংগঠিত হলে চিন্তন ও মানসিক সক্রিয়তার যে প্যাটার্ণ নির্মিত হয় তাকেই বলে স্কীমা। স্কীমা হল প্রজ্ঞার মানসিক প্রতিরূপ। একটি শিশু জানে কীভাবে তার প্রিয় খেলনাটিকে ধরতে হয় এবং নিজের মুখের দিকে নিক্ষেপ করতে হয়। এই ভাবেই যে বস্তুগুলিকে ধরা যায় সেগুলিকেই মুখে নিক্ষেপ করা যায় এমন ধারণা গঠিত হয়। এই স্কিমাটিকে “Grab and Thrust” বলা যায়। বাবার মূল্যবান ঘড়িটিও সে ধরতে পারে তাই সেটিকেও সে মুখে নেয়। পিয়াজে একটি নতুন বস্তুকে পুরাতন স্কীমার (“Grab and Thrust”) মধ্যে স্থান দেওয়ার প্রক্রিয়ার নাম দিয়েছেন আত্মিকরণ (Assimilation) ।
অন্য একটি বস্তুর সন্ধান পেলে শিশুটি সেটিকেও হাতে ধরে মুখে নিক্ষেপ করার চেষ্টা ক’রে পুরানো স্কিমার (“grab and thrust”) অন্তর্ভুক্ত করতে চায়। কিন্তু পুরানো স্কিমার সংগে এই নতুন বস্তুকে জুড়ে দিতে না পারলে শিশুর মধ্যে সমতার (Equilibrium)অভাব দেখা দেয় এবং সে নতুন স্কিমার সন্ধান করে। এই প্রক্রিয়াকে পিয়াজে অন্তর্ভুক্তিকরণ (Accommodation) নামে অভিহীত করেছেন। আত্মিকরণ এবং অন্তর্ভুক্তিকরণ অভিযোজনের দুই দিক। পিয়াজের এই টার্মগুলিকে শিখন নাম দেওয়া যায়। পিয়াজে দেখলেন এই অভিযোজন প্রক্রিয়া আচরণবাদীদের শিখনের চেয়েও ব্যপকতর। তিনি মূলগত ভাবে অভিযোজনকে একটি জৈবিক পদ্ধতি হিসেবে দেখেছিলন।
পিয়াজে মানসিক গঠনের একটি ধারণা দিয়েছেন; যে মানসিক এককগুলি জ্ঞান গঠন এবং চিন্তন প্রক্রিয়া সম্পন্ন করে তাদেরকে মানসিক গঠন বলে। প্রকৃতপক্ষে মানসিক গঠন বুদ্ধির সেই ধরনের কাজ যা গৃহীত তথ্যগুলির প্রক্রিয়া করণ করে জ্ঞান গঠন করে। আত্মিকরণ এবং অন্তর্ভুক্তিকরণ ঠিক যেন জগৎ সম্পর্কে বোঝাপড়ায় অগ্রসর এবং এই বোঝাপড়ায় আমাদের দক্ষতার মধ্যে পেন্ডুলামের মতো দুলতে থাকে। পিয়াজের মতে এই অভিযোজন মানসিক গঠন (Structure) এবং পরিবেশের মধ্যে সমতা বিধানের দিকে পরিচালিত হয়, যখন মানসিক গঠন এবং পরিবেশের মধ্যে কিছুটা সর্বসমতা পরিলক্ষিত হয় তখন জগতের একটি সুন্দর মডেল প্রতিভাত হয়। এই আদর্শ অবস্থাই হলো সমতা (Equilibrium)।
পিয়াজেঁ শিশুদের নিয়ে যত তাঁর গবেষণায় অগ্রসর হয়েছিলেন তত তিনি লক্ষ্য করেছিলেন যে বিকাশের কিছু পর্যায়কালে আত্মিকরণ প্রাধান্য লাভ করে, আবার কিছু পর্যায়কালে অন্তর্ভুক্তিকরণ প্রাধান্য লাভ করে। আপেক্ষিক সমতার এই পর্যায়কালগুলির প্রকৃতি সমস্ত শিশুর মধ্যে একটি বিশেষ বয়স কালে অনুরুপ ভাবে দেখা দেয়। তাই তিনি জ্ঞান মূলক বিকাশসাধনের দশার ধারণার প্রবর্তন করেছিলেন। এই জ্ঞান মূলক বিকাশসাধনের দশার ধারনাগুলি মনোবিজ্ঞানে একটি স্থায়ী অবদান রেখেছে।
সংবেদন-সঞ্চালন স্তর (The Sensory-Motor Stage) (জন্ম থেকে দুই বছর)
পিয়াজের মতে জ্ঞান মূলক বিকাশের প্রথম স্তরটি সংবেদন-সঞ্চালন স্তর। জন্ম থেকে দুই বছর বয়স পর্য্যন্ত বিকাশের স্তরকে পিয়াজে জ্ঞান মূলক বিকাশের সংবেদন-সঞ্চালন স্তর বলে চিহ্নিত করেছেন। স্তরটির নাম থেকেই স্পষ্ট যে এই স্তরে শিশু তার বিশ্বকে সংবেদন এবং সঞ্চালন ক্ষমতা দ্বারা জানতে চায়। সরল প্রতিবর্ত ক্রিয়া দিয়ে শুরু করে জটিল সংবেদন-সঞ্চালন মূলক দক্ষতার সমবায় ও বিন্যাসে শেষ হয় এই স্তরের বিকাশ।
প্রাথমিক আবর্তনমূলক প্রতিক্রিয়ার স্তর (Primary Circular Reactions) – এক থেকে চার মাসের মধ্যে শিশু প্রাথমিক আবর্তনমূলক প্রতিক্রিয়ার মাধ্যমে তার কাজ সম্পাদন করে। তার নিজের কোন প্রতিক্রিয়াই শিশুর কাছে উদ্দীপক হিসাবে প্রতিভাত হয় এবং সেই উদ্দীপকের প্রতি বারংবার একই প্রতিক্রিয়া ব্যক্ত করতে থাকে। যেমন শিশু তার বুড়ো আঙুলটি চুষতেই থাকে, কেননা একাজ তার ভাল লাগে। অথবা মুখ দিয়ে তুড়তুড়ি দিতেই থাকে, কেননা এ খেলা তার কাছে আনন্দ দায়ক। এ সময়ে বস্তু স্থায়িত্ব বোধ থাকে না, চোখের আড়ালে গেলেই বস্তুর অস্তিত্বও লুপ্ত হয়। এই স্তরে শিশুর মধ্যে “out of sight, out of mind” স্কিমা গঠিত হয়।
মাধ্যমিক আবর্তনমূলক প্রতিক্রিয়ার স্তর (Secondary Circular Reactions) – চার থেকে 12 মাসের মধ্যে শিশু মাধ্যমিক আবর্তনমূলক প্রতিক্রিয়ার দিকে মোড় নেয়। এই স্তরে শিশু তার পরিবেশকে নিজের দেহ ছেড়েও বিস্তৃততর করে। তার নিজের শরীরের বাইরের কোন ক্রিয়া শিশু বার বার করতে ভালোবাসে। তার পুতুলটিকে চাপলে পিঁক পিঁক শব্দ হয় এবং এই শব্দ তার কাছে আনন্দদায়ক বলে সে বার বার পুতুলটিতে চাপ দিতেই থাকে, চাপ দিতেই থাকে। তেমনি ঝুমঝুমিটা ঝাঁকাতেই থাকে, ঝাঁকাতেই থাকে। এই সময় স্কিমা সমন্বিত হয়। এই সময়ে পূর্ববর্তী স্তরে যে সকল স্কিমা গঠিত হয় তাদের মধ্যে সমন্বয় সাধিত হয়। এই সময়ে বস্তু স্থায়িত্ববোধও বিকশিত হতে থাকে, চোখের আড়ালে গেলেই বস্তুর অস্তিত্ব যে লোপ পায় না এমন বোধ জন্মাতে থকে। “out of sight, out of mind” স্কিমা থেকে বের হয়ে শিশু মনে রাখতে শেখে এবং যে সকল বস্তু সে আগে দেখেছে সে গুলি চোখের আড়ালে থাকলেও তাদেরকে খুঁজতে থাকে।
মানসিক প্রতিরূপের স্তর (Mental Representation) – আঠারো থেকে 24 মাসের মধ্যে শিশু স্পষ্ট ভাবে মানসিক প্রতিরূপ গঠন করে এবং সাংকেতিক চিন্তন কর্ম শুরু করে। অভিজ্ঞতা লাভের পরেও বস্তুর স্মৃতি মানস পটে ধরে রাখার ক্ষমতা গঠিত হয় এই স্তরে। মানসিক প্রতিরূপ গঠিত হওয়ার দরুন শিশু কিছুটা পূর্বানুমান (Prediction) করতেও পারে। শিশু সরল সমস্যা সমাধান করতে মানসিক প্রতিরূপ ব্যবহার করতে পারে। দরজার উঁচু চৌকাঠ পার হওয়ার সময় চৌকাঠটির উপর উঠে দাঁড়ালে পড়ে যাওয়ার সম্ভাবনা বুঝতে পারে এবং তারপর সে নেবে যায়।
প্রাক সক্রিয়তার স্তর (Preoperational Stage) (দুই থেকে সাত বছর)
পিয়াজের মতে জ্ঞান মূলক বিকাশের দ্বিতীয় স্তরটি প্রাক সক্রিয়তার স্তর। দুই থেকে সাত বছর বয়স পর্য্যন্ত বিকাশের স্তরকে পিয়াজে জ্ঞান মূলক বিকাশের প্রাক সক্রিয়তার স্তর বলে চিহ্নিত করেছেন। এখন শিশুর মানসিক প্রতিরূপ আছে এবং সে ভান করতেও পারে তাই প্রতীক ব্যবহারের খুব কাছা কাছি এসে সে পৌঁছেছে। জ্ঞানমূলক বিকাশের প্রাথমিক স্তরে প্রত্যক্ষণ ও সঞ্চালন ক্রিয়ার মাধ্যমে যে ধারণা গঠিত হয়, তার মানসিক প্রতিরূপ অর্থাৎ স্কিমাই পরবর্তি পর্যায়ে বিকাশের ভিত্তি রূপে কাজ করে।
কোন কিছুকে সাংকেতিক ভাবে প্রকাশ করাই হলো প্রতীক। কুকুরের একটি চিত্র, একটি লিখিত বা কথিত শব্দ (কুকুর) প্রকৃত কুকুরের প্রতীক। ভাষা ব্যবহার প্রতীকের প্রকৃষ্ট উদাহরণ। প্রতীক ব্যসহারের অন্য উদাহরণ হলো সৃজনাত্মক ক্রীড়া, যেখানে কাগজকে থালা অথবা বাক্সকে টেবিল ইত্যাদি ভাবা হয়। বয়স্ক ব্যক্তিরা প্রতীক ব্যবহারের মাধ্যমে চিন্তন প্রক্রিয়া সম্পাদন করে, শিশুরাও প্রকৃত বস্তুর অনুপস্থিতিতে প্রতীক ব্যবহার করে চিন্তা করতে পারে। প্রতীক ব্যবহারের সংগে সংগে অতীত এবং ভবিষ্যতের বোধও জন্ম লাভ করে। কোন শিশু মায়ের জন্য কাঁদতে থাকা কালে তাকে তার মা তাড়াতাড়িই আসবে বললে সে কান্না থামায়। অথবা তার পড়ে যাওয়ার স্মৃতি স্মরণ করিয়ে দিলে মুখটা ব্যথায় ভার হয়ে যায়। এই স্তরে শিশু কিছুটা আত্মকেন্দ্রিক হয়। সে সকল বস্তুকে তার নিজের দৃষ্টিকোণ থেকে দেখে। সে একটা ছবিকে এমন ভাবে ধরে থাকে যাতে কেবল মাত্র সে-ই দেখতে পায়, কিন্তু অন্যেরাও দেখতে পেচ্ছে এমনটাও আশা করছে।মাটিতে পড়ে আঘাত লাগলে সে মটিকে মেরে শোধ নেয়, যেন মাটিই তাকে মেরেছে।
পিয়াজে ঘটনাটি ভালো ভাবে জানতে একটি পরীক্ষার ব্যবস্থা করেন এবং এই পরীক্ষার নাম দেন “the mountains study” । তিনি শিশুদের একটি প্লাস্টারের তৈরি সরল পর্বতমালার সামনে বসিয়ে, নিজে অন্য দিকে বসলেন এবং তারপর শিশুদের তিনি চারটি ছবি থেকে পিয়াজে নিজে যেমন দেখবেন তেমন একটিকে বেছে নিতে বলেন। ছোট শিশুরা তারা যেমন দেখে তেমিন ছবি বেছে নেয় বটে, কিন্তু একটু বয়স্ক শিশুরা সঠিক ছবিটিই বেছে নিতে পারলো। এই “the mountains study” প্রাক সক্রিয়তার স্তরের বিকশের একটি বিখ্যাত পরীক্ষা।
এই স্তরে শিশুর চিন্তার কয়েকটি বৈশিষ্ট্য আলোচিত হলোঃ
মূর্ত সক্রিয়তার স্তর (Concrete operations stage) (সাত থেকে এগারো বছর)
পিয়াজের মতে জ্ঞান মূলক বিকাশের তৃতীয় স্তরটি মূর্ত সক্রিয়তার স্তর। সাত থেকে এগারো বছর বয়স পর্য্যন্ত বিকাশের স্তরকে পিয়াজে জ্ঞান মূলক বিকাশের মূর্ত সক্রিয়তার স্তর বলে চিহ্নিত করেছেন। সক্রিয়তা বলতে এখানে সমস্যা সমাধানের ক্ষেত্রে যে যৌতিক সক্রিয়তা বা নীতি প্রযোগ করা হয় তাকেই বোঝায়। এই স্তরে বালক বালিকা কেবল প্রতীক ব্যবহার করতেই পারে এমন নয়, তারা যুক্তির সঙ্গে এই সকল প্রতীকগুলিকে পরিবর্তিত করতেও পারে। কিন্তু এই স্তরে তাদের সব সক্রিয়তা থাকে মূর্ত অবস্থার পরিপ্রেক্ষিতে। গতিশীল বিকেন্দ্রিকরণের মধ্যে দিয়েই এই স্তরের কাজ শুরু হয়। সংখ্যা, দৈর্ঘ্য বা তরলের আয়তন সম্বন্ধে সংরক্ষণ বোধ বেশির ভাগ বালক বালিকার মধ্যেই ছয় অথবা সাতেই জন্মে যায়। এখন বালক বা বালিকারা বুঝতে পারে যে আকারের পরিবর্তন হলেও বস্তুর আয়তন একই থাকতে পারে।
এই স্তরে শিশুর চিন্তার কয়েকটি বৈশিষ্ট্য আলোচিত হলোঃ
যৌক্তিক সক্রিয়তার স্তর (Formal operations stage) (এগারো বছর থেকে সমগ্র কৈশোর কাল)
পিয়াজের মতে জ্ঞান মূলক বিকাশের চতুর্থ স্তরটি যৌক্তিক সক্রিয়তার স্তর। এগারো বছর বয়স থেকে সমগ্র কৈশোর কাল ব্যপী চলতে থাকে এই স্তরের বিকাশ। পূর্ববর্তী স্তরে সক্রিয়তার মাধ্যমে যে স্কিমা গঠিত হয় সেগুলিকে এই স্তরে কিশোর কিশোরীরা সরাসরি প্রথাগত যুক্তির ক্ষেত্রে প্রয়োগ করাতে অভ্যস্ত হয়ে ওঠে। প্রায় বারো বছর বয়স থেকেই কিশোর কিশোরীরা পূর্ণবয়স্ক ব্যক্তির মতো করে চিন্তা করতে থাকে।এই চিন্তাগুলি যৌক্তিক সক্রিয়তার (Logical Operations) মাধ্যমে ঘটতে থাকে। এই যুক্তিগুলি মূর্ত সক্রিয়তা ছেড়ে বিমূর্ত চিন্তনে প্রবেশ করে। এই প্রকার চিন্তনকে অনেক সময় হাইপোথেটিক্যাল চিন্তনও (Hypothetical Thinking) বলে। প্রকল্প (Hypothesis) গঠন করার পর অভিজ্ঞতা ও যুক্তির দ্বারা বিচার করে তাকে গ্রহণ বা বর্জন করার পদ্ধতিই এই হাইপোথেটিক্যাল চিন্তন। সম্পূর্ণ বিমূর্ত এবং তর্কবিদ্যা সম্মত অবরোহ যুক্তি কিশোর কিশোরীদের অন্যতম হাতিয়ার হয়ে ওঠে-
একটি পেন্ডুলামের দোলন কীভাবে দ্রুততর বা মন্দিভূত করা যায় এ প্রশ্নের উত্তরে একটি 16 বছরের কিশোর –
এই ভাবে নানা প্রকল্প গঠন ও ঐ সকল প্রকল্প পরীক্ষণ করার পর দৈর্ঘ্য বাড়লে পেন্ডুলামের দোলন কাল বাড়ে এই সিদ্ধান্তে উপনিত হয় কিশোরটি। কিশোর কিশোরীরা চিন্তনের ক্ষেত্রে যে সকল যুক্তি প্রযোগ করে সেগুলি হলোঃ
গ্রন্থ ও উৎসপঞ্জি
<!--* Aqueci, F. (2003). Ordine e trasformazione: morale, mente, discorso in Piaget. Acireale-Roma: Bonanno. ISBN 88-7796-148-1.
ফের সেসেলওয়া
ফের সেসেলওয়া (সেশেল গর্বিত হও) (সেশেল ক্রেওল: Fyer Seselwa) সেশেলের জাতীয় সঙ্গীত। ১৯৭৮ সালে একে অবলম্বন করা হয়েছিল। ১৯৭৮-১৯৯৬ সাল পর্যন্ত সেশেলের জাতীয় সঙ্গীত হিসেবে ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
এটি গানের কথা নেওয়া হয়েছে সমবেতভাবে এবং সুর দিয়েছেন "পিয়েরে দাসত্রোস-গেযে"।
আদা
আদা একটি উদ্ভিদ মূল যা মানুষের মসলা এবং ভেষজ ওষুধ হিসাবে ব্যবহৃত হয়। মশলা জাতীয় ফসলের মধ্যে আদা অন্যতম। আদা খাদ্যশিল্পে, পানীয় তৈরীতে, আচার, ঔষধ ও সুগন্ধি তৈরীতে ব্যবহার করা হয়। আদা সেই প্রথম মশালাগুলির মধ্যে একটি যা এশিয়া থেকে ইউরোপে রপ্তানি করা হয়েছিল। যা মূলত মশলার বাণিজ্যের মাধ্যমে পৌঁছেছিল। প্রাচীন গ্রীস এবং রোমানরা এটি ব্যবহার করত।আদা খেলে ঠান্ডা সেরে যায়।
বিবরণ
আদা ছোট রাইজোম জাতীয় বীরুৎ। এদের রাইজোম সুগন্ধী ও ঝাঁঝালো স্বাদযুক্ত। এর ভিতরের রং ফিকে হলুদ। গাছটি ২ থেকে ৩ ফুট উচু হতে দেখা যায়। এর পাতাগুলি সুন্দর ভাবে সাজানো থাকে।
ঔষধি ব্যবহার
এটি ভেষজ ঔষধ। মুখের রুচি বাড়াতে ও বদহজম রোধে আদা শুকিয়ে চিবিয়ে খাওয়া হয়। অধিকন্ত সর্দি, কাশি, আমাশয়, জন্ডিস, পেট ফাঁপায় আদা চিবিয়ে বা রস করে খাওয়া হয়। আদা আপনার গোপন সমস্যা দূর করবে আবার আদা একটি মহা ঔষধি।বাড়াবে
বিস্তৃতি
অর্থকরী ফসলের চেয়ে আদা চাষ করা লাভজনক। বাংলাদেশের টাঙ্গাইল, ময়মনসিংহ, রংপুর, গাইবান্ধা, লালমনিরহাট, নীলফামারী, পঞ্চগড় ও পার্বত্য জেলাগুলোতে ব্যাপকভাবে আদা চাষ হয়ে থাকে।
চাষাবাদ
উপযুক্ত জমি ও মাটি - জল নিকাশের সুব্যবস্থা আছে এমন উঁচু বেলে-দো-আঁশ আদা চাষের জন্য উপযোগী।
বীজ রোপণ-ফাল্গুন থেকে বৈশাখ মাস(এপ্রিলের দ্বিতীয় সপ্তাহ থেকে মে মাস ) পর্যন্ত লাগানো যায়। সাধারণত ১২-১৫ গ্রাম ওজনের ১-২ টা অংকুর বিশিষ্ট কন্দ লাগানো হয়। ৪০-৪৫ সে.মি. দূরে দূরে সারি করে ২০ সে.মি. দূরে ৫ সে.মি. গভীরে আদা লাগানো হয়। কন্দ লাগানো পর ভেলী করে দিতে হয়। প্রতি হেক্টরে ১০০০ কেজি বীজের প্রয়োজন হয়। ফসল সংগ্রহ -আদা লাগানোর ৯-১০ মাস পর উঠানোর উপযোগী হয়। গাছের প্রায় সব পাতা শুকিয়ে গেলে আদা তোলা হয়। ফলন প্রতি হেক্টরে ১২-১৩ টন। সাধারণত ডিসেম্বর-জানুয়ারি মাসে আদা উত্তোলন করা হয়।
মু. আলীম উদ্দিন
'''মু. আলীম উদ্দিন''' (জন্ম: ১৪ ফেব্রুয়ারি ১৯৪০- মৃত্যু: ১৮ আগস্ট ২০১৫) বাংলাদেশ আওয়ামী লীগের রাজনীতিবিদ, মুক্তিযোদ্ধা এবং রংপুর-৪ আসন (বর্তমান নীলফামারী-৪) থেকে নির্বাচিত সাবেক সংসদ সদস্য। তিনি ১৯৭৩ সালের প্রথম জাতীয় সংসদ নির্বাচনে সাংসদ নির্বাচিত হয়েছিলেন।
জন্ম ও প্রাথমিক জীবন
মু. আলীম উদ্দিন ১৪ ফেব্রুয়ারি ১৯৪০ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নীলফামারী জেলার সৈয়দপুর উপজেলায় জন্মগ্রহণ করেন। তার পিতা শহীদ ডাঃ বদিউজ্জামান ও মাতা আঞ্জেমা খাতুন।
রাজনৈতিক ও কর্মজীবন
মু. আলীম উদ্দিন ১ জানুয়ারি ১৯৬৬ সালে নীলফামারী জেলা ছাত্রলীগের প্রতিষ্ঠাতা সভাপতি নির্বাচিত হন। তিনি সৈয়দপুর ছাত্রলীগেরও সভাপতি ছিলেন। ৭ মার্চ ১৯৭১ সালে রেসকোর্স ময়দানে শেখ মুজিবের দেয়া ভাষণে সরাসরি অংশগ্রহণ করেছিলেন তিনি। আলিম উদ্দিন ছয় নম্বর সেক্টর থেকে মুক্তিযুদ্ধে অংশ গ্রহণ করেন। ১২ এপ্রিল ১৯৭১ সালের পাকসেনাদের গুলিতে নিহত হন তার পিতা ডাঃ বদিউজ্জামান। ১৯৭৩ সালে তৎকালিন রংপুর-৪ আসন (বর্তমান নীলফামারী-৪) থেকে সংসদ সদস্য নির্বাচিত হন। ১৯৭৭ সালে তিনি জাতীয় শ্রমিক লীগের কেন্দ্রীয় সভাপতি নির্বাচিত হয়ে ১৯৮৫ সাল পর্যন্ত দায়িত্ব পালন করেন। ১৯৮৬ সালে সৈয়দপুর আওয়ামী লীগের সভাপতি নির্বাচিত হয়ে ৩ বছর দায়িত্ব পালন করেন।
মৃত্যু
মু. আলীম উদ্দিন ১৮ আগস্ট ২০১৫ সালে হৃদরোগে আক্রান্ত হয়ে নীলফামারীর সৈয়দপুর উপজেলা শহরের নতুন বাবুপাড়া মহল্লার নিজ বাসভবনে মৃত্যুবরণ করেন। মৃত্যুকালে তার বয়স হয়েছিলো ৭৫ বছর। তিনি স্ত্রী রাবেয়া আলীম (একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য) ও একমাত্র ছেলে ইঞ্জিনিয়ার মোঃ রাশিদুজ্জামান রাশেদ ও তিন মেয়ে সহ অসংখ্য গুণগ্রাহী রেখে গেছেন।
পরনিন্দা
আব্রাহামিক ধর্ম
বাহাই ধর্মে, খ্রিস্টান ধর্মে, ইসলাম ধর্মে ও ইহুদি মূলনীতিতে, পরনিন্দা একটি পাপ।
বাহাই ধর্ম
বাহাই নেতাগণ একে এমন নিকৃষ্ট পাপ বলেছেন, যা আত্মার প্রাণ ধ্বংস করে দেয় এবং স্বর্গীয় ক্ষোভকে উস্কে দেয়।
খ্রিস্টধর্ম
থমাস একুইনাস একে মারাত্মক পাপ হিসেবে শ্রেণিভুক্ত করেছেন, কিন্তু তা এমন সব মারাত্মক পাপের অন্তর্ভুক্ত করেন নি, যা একজন আরেকজনের প্রতিবেশীর বিরুদ্ধে করে থাকে।
ইসলাম ধর্ম
ইসলামে একে গীবত (غيبة) বলা হয়, এবং ইসলামে একে সাধারণভাবে বড় পাপ হিসেবে ধরা হয়েছে এবং কুরআনে একে মৃত ভাইয়ের মাংস খাওয়ার মত ঘৃণিত কাজের সঙ্গে তুলনা করা হয়েছে।
গীবত বিষয়ে কুরআনে দুটি আয়াত রয়েছে। কুরআনের সূরা আল-হুজুরাতের ১২ নং আয়াতে বলা হয়েছেঃ "মুমিনগণ, তোমরা অনেক ধারণা থেকে বেঁচে থাক। নিশ্চয় কতক ধারণা গোনাহ। এবং গোপনীয় বিষয় সন্ধান করো না। তোমাদের কেউ যেন কারও পশ্চাতে নিন্দা না করে। তোমাদের কেউ কি তারা মৃত ভ্রাতার মাংস ভক্ষণ করা পছন্দ করবে? বস্তুতঃ তোমরা তো একে ঘৃণাই কর। আল্লাহকে ভয় কর। নিশ্চয় আল্লাহ তওবা কবুলকারী, পরম দয়ালু।"
- সূরা আল-হুজুরাত (৪৯): আয়াত: ১২
সূরা নিসার ১৪৮ আয়াতে বলা হয়েছেঃ "মন্দ কথার প্রচার আল্লাহ পছন্দ করেন না, তবে কারো উপর যুলম করা হলে ভিন্ন কথা। আর আল্লাহ সর্বশ্রোতা, সর্বজ্ঞানী।"
- সূরা নিসা (৪)ঃ আয়াতঃ ১৪৮
ইহুদি ধর্ম
ইহুদি ধর্মে, পরনিন্দা হোতজাত শেম রা (বদনাম ছড়ানো) নামে পরিচিত ও একটি বড় পাপ হিসেবে বিবেচনা করা হয়।
বৌদ্ধধর্ম
বৌদ্ধধর্মে, পরনিন্দা সঠিক বক্তব্য আদর্শের সঙ্গে নীতিবিরুদ্ধ।
কেন্দ্রীয় স্টকহোম
থাম্ব|স্টকহোম সেন্ট্রাল স্টেশন কেন্দ্রীয় স্টকহোম বা কেন্দ্রীয় স্টকহলম (সুয়েডীয় Stockholms Stad স্তকহল্ম্‌স্‌ স্তাদ) স্টকহোলমের একটি পৌরপ্রতিষ্ঠান (municipality)।
কেন্দ্রীয় স্টকহোমের জেলাসমূহ
স্টকহোম পৌরপ্রতিষ্ঠান এ ১৮ জেলা আছে।
কাশীবাঈ
কাশীবাঈ ছিলেন চতুর্থ মারাঠা ছত্রপতি (সম্রাট) শাহুর প্রথম বাজিরাও, পেশোয়ার (প্রধানমন্ত্রী) প্রথম স্ত্রী। বাজিরাওয়ের ও কাশীবাঈয়ের চার সন্তান ছিল। তাদের মধ্যে রয়েছেন বালাজি বাজি রাও এবং রগুনাথ রাও। বাজিরাওয়ের মৃত্যুর পর বালাজি ১৭৪০ সালেপেশোয়া হিসাবে বাজিরাওয়ের স্থলাভিষিক্ত হন। তাছাড়াও বাজিরাওয়ের মৃত্যুর পর কাশীবাঈ তার সৎ ছেলে শমশের বাহাদুরকে লালন-পালন করেন। তার মা ছিলেন বাজিরাওয়ের দ্বিতীয় স্ত্রী মাস্তানি বাঈ ছিলেন।
পরিবার
ঐতিহাসিক পান্ডুরাং বালকাওয়াদের মতে, কাশীবাঈ শান্ত এবং মৃদুভাষী ছিলেন এবং এক ধরনের আর্থ্রাইটিসে ভুগছিলেন।
বিবাহ
কাশীবাঈ ১৭২০ সালের ১১ ই মার্চ সাসওয়াদে একটি ঘরোয়া অনুষ্ঠানে প্রথম বাজিরাওয়ের সাথে বিবাহ বন্ধনে আবদ্ধ হন। বিবাহটি একটি সুখী ছিল এবং বাজিরাও মূলত প্রকৃতি এবং পারিবারিক ঐতিহ্য দ্বারা একগামী ছিলেন। তিনি সবসময় তার স্ত্রীর সাথে ভালোবাসা ও শ্রদ্ধার সাথে আচরণ করতেন। কাশীবাঈ এবং বাজিরাওয়ের চার ছেলে একসঙ্গে ছিল। বালাজি বাজি রাও (ডাকনাম "আনাসাহেব"), ১৭২৯ সালে জন্মগ্রহণ করেন এবং পরে বাজিরাওয়ের মৃত্যুর পরে ১৭৪০ সালে শাহু তাকে পেশোয়া নিযুক্ত করেন। তাদের দ্বিতীয় পুত্র রামচন্দ্র অল্প বয়সে মারা যান। তাদের তৃতীয় পুত্র রঘুনাথ রাও (ডাকনাম "রাঘব") ১৭৭৩-১৭৭৪ সালে পেশোয়া হিসাবে দায়িত্ব পালন করেছিলেন এবং তাদের চতুর্থ পুত্র জনার্দন রাওও অল্প বয়সে মারা যান। যেহেতু পেশোয়া পরিবারের বেশিরভাগ পুরুষ সদস্যরা যুদ্ধক্ষেত্রে বাইরে ছিলেন, তাই কাশিবাই সাম্রাজ্য, বিশেষ করে পুনের দৈনন্দিন পরিচালনা নিয়ন্ত্রণ করতেন। এটি তার সামাজিক প্রকৃতির কারণে সম্ভব হয়েছিল।
বাজিরাও তার মুসলিম স্ত্রীর কাছ থেকে বুন্দেলখণ্ডের হিন্দু রাজা ছত্রশালের কন্যা মাস্তানিকে দ্বিতীয় স্ত্রী গ্রহণ করেন। যদিও এই বিয়ে মেনে নেয়নি ভাট পরিবার। কাশিবাই মাস্তানির বিরুদ্ধে পেশোয়া পরিবারের দ্বারা পরিচালিত গৃহযুদ্ধে কোনো ভূমিকা পালন করেননি বলেও উল্লেখ করা হয়। ইতিহাসবিদ পান্ডুরং বলকাওয়াডে উল্লেখ করেছেন যে বিভিন্ন ঐতিহাসিক নথি থেকে জানা যায় যে তিনি মাস্তানিকে বাজিরাওয়ের দ্বিতীয় স্ত্রী হিসেবে গ্রহণ করতে প্রস্তুত ছিলেন, কিন্তু তার শাশুড়ি রাধাবাই এবং শ্যালক চিমাজি আপার বিরুদ্ধে গিয়ে তা করতে পারেননি
মাস্তানির সাথে বাজিরাওয়ের সম্পর্কের কারণে পুনের ব্রাহ্মণরা পেশোয়া পরিবারকে বয়কট করেছিল।, চিমাজি আপা এবং নানাসাহেব ১৭৪০ সালের প্রথম দিকে জোরপূর্বক বাজিরাও এবং মাস্তানির বিচ্ছেদ করার সিদ্ধান্ত নেন।
মেরি লুপ্লাউ
থাম্ব| মেরি লুপ্লাউ (c.১৯১০) হেনরিয়েট মারি অ্যান্টোনেট লুপ্লাউ (সেপ্টেম্বর ৭, ১৮৪৮ - আগস্ট ১৬, ১৯২৫) ছিলেন একজন ডেনিশ শিল্পী, শিক্ষাবিদ এবং নারী আন্দোলনে স্বক্রিয় অংশগ্রহনকারী। তিনি তার সঙ্গী, শিল্পী এমিলি মুন্ডের সাথে কোপেনহেগেনে মহিলাদের জন্য একটি আর্ট স্কুল পরিচালনা করেন।
প্রাথমিক জীবন এবং শিক্ষা
মেরি লুপ্লাউ জুটল্যান্ড উপদ্বীপের ভার্দেতে জন্মগ্রহণ করেছিলেন। তিনি এক গ্রামীন যাজক ড্যানিয়েল কার্ল এরহার্ড লুপ্লাউ এবং একজন নারীবাদী সংবাদপত্র প্রকাশক এবং ভোটাধিকারী লাইন লুপ্লাউ- এর কন্যা ছিলেন। তিনি ভিলহেম কিনের সাথে শিল্প অধ্যয়ন করেছিলেন। ভিলহেম কিন ছিলেন কোপেনহেগেনের কয়েকজন বিশিষ্ট প্রশিক্ষকের মধ্যে একজন যিনি মহিলা ছাত্রদেরও শিক্ষাদান করতে ইচ্ছুক ছিলেন। তিনি বিশদ অধ্যয়নের জন্য জন্য বেশ কয়েক বছর মিউনিখে অতিবাহিত করেন এবং তারপর অ্যাকাডেমি কলারোসিতে পড়াশোনা করার জন্য প্যারিসে চলে যান।
১৮৭৫ সালে, ডেনিশ উইমেনস অ্যাসোসিয়েশন (ডি কে) -এর সহায়তায় লুপ্লাউ এবং অন্য পাঁচজন মহিলা শিল্পী ডেনমার্কের আর্ট একাডেমিতে পড়ার জন্য আবেদনপত্র জমা দেন। কিন্তু প্রতিষ্ঠানটি মহিলা ছাত্রীদের ভর্তি নিতনা। তার ফলে কাজের মান ও শিক্ষাগত যোগ্যতা বিচার না করেই লুপ্লাউসহ ওই সকল মহিলা আবেদনকারীকে প্রত্যাখ্যান করা হয়।
কর্মজীবন
বাম|থাম্ব| গ্যামেল কোঙ্গেভেজ ১৩৬-৩৮; যে বিল্ডিংটিতে লুপলাউয়ের বাড়ি এবং পেইন্টিং স্কুল ছিল ১৮৮৬ সালে, মেরি লুপলাউ এবং এমিলি মুন্ড্ট কোপেনহেগেনে তাদের বাড়িতে একটি আর্ট স্কুল প্রতিষ্ঠা করেছিলেন। ১৮৮৮ সালে আর্ট একাডেমির প্রোগ্রামগুলিতে মহিলাদের ভর্তির প্রস্তুতির জন্য এই স্কুলটি খোলা হয়েছিল। স্কুলটি ১৯১৩ সাল পর্যন্ত স্বক্রিয় ছিল। স্কুলটি ফ্রেডেরিকসবার্গের গ্যামেল কঙ্গেভেজ ১৩৬-৩৮ এ অবস্থিত ছিল। ভবনটির মালিক ছিলেন আলবার্ট নিকোলাই শিওল্ডান । তাদের উল্লেখযোগ্য ছাত্রদের মধ্যে ছিলেন এমিলি ডেম্যান্ট হ্যাট, অ্যাস্ট্রিড ভালবর্গ হোলম এবং অলিভিয়া হোলম-মোলার । থাম্ব| মারি লুপ্লাউ, নারী আন্দোলনের প্রথম দিন থেকে (১৮৯৭) তিনি মহিলাদের স্বাস্থ্য এবং পোষাক সংস্কার সম্পর্কেও সরব ছিলেন এবং এই বিষয়ে বিভিন্ন রচনা লিখেছিলেন। তার সমস্ত লেখনির বিষয়বস্তু একত্রিত করে ১৮৯৪ সালের প্রবন্ধ "অন সাইক্লিং ফর উইমেন" ("ওম সাইক্লিং ফর ড্যামের") এ সংকলিত করা হয়েছে।
১৯১৭ সালের তথ্য অনুসারে জানা যায় যে ম্যারি লুপ্লাউ-এর অংকিত তার মা -এর চিত্র এবং অন্যান্য ডেনিশ নারীবাদীদের আঁকা চিত্রকর্ম ডেনিশ পার্লামেন্ট ভবনে বহুকাল ধরে অসংরক্ষিত অবস্থায় পরে ছিল।। আরহাসের মহিলা জাদুঘর ২০০৭ সালে লুপ্লাউ এবং মুন্ডের কাজের একটি প্রদর্শনী আয়োজন করেছিল।
কুয়েতের সাধারণ নির্বাচন, ১৯৭৫
১৯৭৫ সালের ২৭ জানুয়ারি কুয়েতে সাধারণ নির্বাচন অনুষ্ঠিত হয়। প্রায় ২৬০ জন প্রার্থী নির্বাচনে প্রতিদ্বন্দ্বিতা করেন যা দেখেছিল সরকার সমর্থক প্রার্থীরা সংসদের বৃহত্তম ব্লক হিসেবে রয়ে গেছে। ভোটার উপস্থিতি ছিল ৬০.১%।
পার্থসারথি ভট্টাচার্য
পার্থসারথি ভট্টাচার্য (জন্ম ২৭ আগস্ট ১৯৮৬) একজন ভারতীয় ক্রিকেটার। তিনি বাংলার হয়ে প্রথম-শ্রেণীর ক্রিকেট খেলেন।
মীরসরাই উপজেলা
মীরসরাই বাংলাদেশের চট্টগ্রাম জেলার অন্তর্গত একটি উপজেলা।
মুক্তিযুদ্ধের ঘটনাবলী
১৯৭১ সালের ২০ এপ্রিল ক্যাপ্টেন অলি আহমদের নেতৃত্বে মীরসরাই সদরের দক্ষিণে ফেনাফুনি ব্রিজের পাশে মুক্তিযোদ্ধাদের সঙ্গে পাকবাহিনীর প্রচণ্ড লড়াই হয়। যুদ্ধে পাকবাহিনীর প্রায় ১০০ সৈন্য নিহত হয়। এছাড়াও শুভপুর সেতু, হিঙ্গুলী সেতু, অছি মিয়ার সেতু ও মস্তাননগরসহ গোটা এলাকায় পাকবাহিনীর সঙ্গে মুক্তিযোদ্ধাদের তুমুল লড়াই সংঘটিত হয়।
নামকরণ
বর্তমান মীরসরাই এলাকায় মোগল আমলে একটি সামরিক ঘাঁটি ছিল। ঘাঁটিটি মেহমান সরাই নামে পরিচিত। সেখানে মীর সাহেব নামে এক মুসলিম সৈনিক মারা যায়। তাঁর নামে এই থানার নামকরণ মীরের সরাই বা মীরসরাই করা হয়েছে বলে ধারণা করা হয়।
অবস্থান ও আয়তন
মীরসরাই উপজেলার আয়তন ৪৮২.৮৯ বর্গ কিলোমিটার (১,১৯,৩২৪ একর)। চট্টগ্রাম জেলা সদর থেকে ৬০ কিলোমিটার উত্তরে ২২°৩৯´ থেকে ২২°৫৯´ উত্তর অক্ষাংশ এবং ৯১°২৭´ থেকে ৯১°৩৯´ পূর্ব দ্রাঘিমাংশ জুড়ে এ উপজেলার অবস্থান। মুহুরি নদী ফেনী জেলা থেকে এটিকে আলাদা করেছে। একে চট্টগ্রাম এর প্রবেশদ্বার বলা যায়। এর উত্তরে ফেনী জেলার ফেনী সদর উপজেলা, ছাগলনাইয়া উপজেলা ও ভারতের ত্রিপুরা, দক্ষিণে সীতাকুণ্ড উপজেলা ও বঙ্গোপসাগর, পূর্বে ফটিকছড়ি উপজেলা, পশ্চিমে সন্দ্বীপ চ্যানেল ও সন্দ্বীপ উপজেলা, নোয়াখালী জেলার কোম্পানীগঞ্জ উপজেলা, ফেনী জেলার সোনাগাজী উপজেলা। ভৌগলিকগত কারণে বৃহত্তর নোয়াখালী অঞ্চলের কাছাকাছি হওয়ায় মীরসরাই এর জনসাধারণের আঞ্চলিক ভাষা নোয়াখাইল্লা উপভাষার অনেকাংশে মিল খুঁজে পাওয়া যায়।
প্রশাসনিক এলাকা
চট্টগ্রাম জেলার মীরসরাই থানা ১৬টি ইউনিয়ন নিয়ে ১৯১৭ সালের ১৫ জুলাই প্রতিষ্ঠিত হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারী থেকে আনুষ্ঠানিকভাবে মীরসরাই থানার কার্যক্রম চালু হয়। মীরসরাই থানাকে উপজেলায় রূপান্তর করা হয় ১৯৮৩ সালের ১৫ এপ্রিল তৎকালীন বাংলাদেশের রাষ্ট্রপতি হুসেইন মুহাম্মদ এরশাদের শাসনামলে এবং উপজেলা কার্যক্রম শুরু হয় ঐ বছরেরই ৬ অক্টোবর।
বর্তমানে মীরসরাই উপজেলায় ২টি থানা এবং থানাদ্বয়ের আওতাধীন ২টি পৌরসভা ও ১৬টি ইউনিয়ন রয়েছে।
জোরারগঞ্জ থানার আওতাধীন ১টি পৌরসভা ও ৮টি ইউনিয়ন।
মীরসরাই থানার আওতাধীন ১টি পৌরসভা ও ৮টি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী মীরসরাই উপজেলার মোট জনসংখ্যা ৩,৯৮,৭১৬ জন। এর মধ্যে পুরুষ ১,৮৭,৩২৩ জন এবং মহিলা ২,১১,৩৯৩ জন। মোট পরিবার ৭৯,৫৪৫টি। মোট জনসংখ্যার ৮৫% মুসলিম, ১৩% হিন্দু এবং ২% বৌদ্ধ ও অন্যান্য ধর্মাবলম্বী।
শিক্ষা
২০১১ সালের আদমশুমারি অনুযায়ী মীরসরাই উপজেলার সাক্ষরতার হার ৫৫.১%; পুরুষ ৫৭.১%, মহিলা ৫৩.৩%। এ উপজেলায় ৫টি কলেজ (সহপাঠ), ১টি গার্লস কলেজ, ১টি কামিল মাদ্রাসা, ৪টি ফাজিল মাদ্রাসা, ২টি আলিম মাদ্রাসা, ২০টি দাখিল মাদ্রাসা, ৪০টি মাধ্যমিক বিদ্যালয় (সহশিক্ষা), ৬টি বালিকা মাধ্যমিক বিদ্যালয়, ২টি নিম্ন মাধ্যমিক বিদ্যালয়, ১৪৫টি সরকারী প্রাথমিক বিদ্যালয় ও ৩৮টি বেসরকারী প্রাথমিক বিদ্যালয় রয়েছে।
যোগাযোগ ব্যবস্থা
মীরসরাই উপজেলায় যোগাযোগের প্রধান সড়ক ঢাকা-চট্টগ্রাম মহাড়ক ও ঢাকা-চট্টগ্রাম রেলপথ। এছাড়া উপজেলায় ২৩০ কিলোমিটার পাকারাস্তা, ১১৯ কিলোমিটার আধা-পাকারাস্তা, ১৪৩৫ কিলোমিটার কাঁচারাস্তা, ১৬ কিলোমিটার রেলপথ, ৪টি রেলস্টেশন ও ১১ নটিক্যাল মাইল নৌপথ রয়েছে।
কৃষি
মীরসরাই উপজেলায় মোট জমির পরিমাণ ৪৪,৫৬৭ হেক্টর। এর মধ্যে ফসলী জমি ২৫,৯১১ হেক্টর। ধান এই অঞ্চলের প্রধান ফসল। এই স্থান কৃষি কাজ করার জন্য উৎকৃষ্ট। এছাড়া অন্যান্য কৃষি ফসলের মধ্যে রয়েছে ডাল, আলু, বেগুন, শাকসবজি ইত্যাদি।
অর্থনীতি
একবিংশ শতাব্দীর শুরু থেকে এই অঞ্চলে শিল্প কারখানা গড়ে উঠে। ইছাখালী, মঘাদিয়া, ও সাহেরখালী ইউনিয়নের সাগর সংলগ্ন চরে এবং আরো জমি নিয়ে সর্বমোট ৩৫ হাজার একর জায়গার উপর দেশের সর্ববৃহৎ শিল্পনগর গড়ে তোলা হচ্ছে যা "মীরসরাই ইকোনমি জোন" বর্তমানে "বঙ্গবন্ধু শেখ মুজিব শিল্পনগর" নামে পরিচিত।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। মীরসরাই উপজেলায় অবস্থিত ব্যাংকসমূহের তালিকা নিচে উল্লেখ করা হলো:
নদ-নদী
মীরসরাই উপজেলার প্রধান নদী ফেনী নদী ও মুহুরী নদী। উপজেলার পশ্চিমে রয়েছে সন্দ্বীপ চ্যানেল এবং অভ্যন্তরে বয়ে চলেছে ইছাখালী, মহামায়া, ডোমখালি, হিঙ্গুলী ও মায়ানী খাল।
দর্শনীয় স্থান
মীরসরাই উপজেলার দর্শনীয় স্থানগুলোর মধ্যে রয়েছে:
জঙ্গীদমন বাহিনী
জঙ্গীদমন বাহিনী বা কাউন্টার ইনসারজেন্সি ফোর্স হল পশ্চিমবঙ্গ সরকার কর্তৃক গঠিত একটি বিশেষ সশস্ত্র বাহিনী। ২০১০ সালে মাওবাদী জঙ্গীদমনের উদ্দেশ্যে অন্ধ্রপ্রদেশ রাজ্যের গ্রেহাউন্ড বাহিনীর আদলে এই বাহিনী গঠিত হয়। এই বাহিনীর প্রধান কার্যালয় কলকাতার গড়িয়া অঞ্চলে। এই বাহিনীতে অন্তর্ভুক্ত করার আগে রাজ্য সশস্ত্র বাহিনীর ১০০০ জওয়ানকে কম্যান্ডো প্রশিক্ষণ দেওয়া হয়। পশ্চিমবঙ্গের পশ্চিম মেদিনীপুর জেলার সালুয়া ও শালবনিতে এই প্রশিক্ষণ কেন্দ্র অবস্থিত ছিল। সম্প্রতি প্রশিক্ষণ কেন্দ্রটি দুর্গাপুরে স্থানান্তরিত করা হয়েছে।
২০১১ সালের ২৪ নভেম্বর একটি ৩০ মিনিটের সংঘর্ষে বাহিনী মাওবাদী জঙ্গী মাল্লাওজুলা কোটেশ্বর রাও ওরফে কিশেনজিকে হত্যা করতে সমর্থ হয়।
বলি (ওয়েব ধারাবাহিক)
বলি একটি বাংলাদেশী ওয়েব ধারাবাহিক সিরিজ। নাটকের কাহিনী লিখেছেন নাসিফ ফারুক আমিন এবং চিত্রনাট্য লিখেছেন জাহিন ফারুক আমিন। পরিচালনা করেছেন শঙ্খ দাসগুপ্ত। ধারাবাহিক নাটকটি ৩ ডিসেম্বর ২০২১ সালে হইচই অনলাইন প্লাটফর্মে মুক্তি পায়। এতে অভিনয় করেছেন চঞ্চল চৌধুরী, সোহানা সাবা, সাফা কবির, সালাউদ্দিন লাভলু, লুৎফুর রহমান জর্জ এবং ইরেশ যাকের।
পটভূমি
বলি আইনহীন দ্বীপ ছেঁড়াদিয়ার প্রতিদ্বন্দ্বিতা ও ক্ষমতার গল্প এটি। এটি কিংবদন্তি ফার্সি গল্প 'রুস্তম এবং সোহরাব' এর অনুকরণে নির্মিত। অপরাধ সম্রাট সোহরাব চঞ্চল চৌধুরী ছেঁড়াদিয়া দ্বীপে নিষ্ঠুর হাতে শাসন করেন। অরাজকতা বৃদ্ধি পায়, এবং সোহরাবের বন্দুক এবং বন্দুকধারীরা সমস্ত কিছু সামলায়। স্মৃতি শক্তি হারিয়ে একদিন এই বন্য জগতে এক আহত অপরিচিত ব্যক্তি (শোহেল রানা) আসে। স্থানীয় পতিতালয়ের বন্দীরা তাকে সুস্থ করে এবং তার নাম দেয়, রুস্তম। রুস্তম কি সোহরাবের সন্ত্রাসের রাজত্বের অবসান ঘটাবে?
প্রযোজনা
২০২১ সালের সেপ্টেম্বরে বাংলাদেশের পটুয়াখালী জেলার কুয়াকাটার বিভিন্ন স্থানে এর প্রধান আলোকচিত্র গ্রহণ করা হয়।
মুক্তি
বলি ৩ ডিসেম্বর ২০২১-এ হইচই তে মুক্তি পায়, সমস্ত পর্ব একসাথে প্রকাশিত হয়।
কর্মচারী ও প্রশাসনিক সংস্কার বিভাগ (পশ্চিমবঙ্গ)
কর্মচারী ও প্রশাসনিক সংস্কার মন্ত্রক হল পশ্চিমবঙ্গ সরকারের একটি মন্ত্রক। এই মন্ত্রকের মাধ্যমে আইএএস, ডব্লিউবিসিএস (কার্যনির্বাহী), ডব্লিউবিএসএস ও সচিবালয়ের অন্যান্য ক্যাডারের আধিকারিকদের নিয়ন্ত্রণ করা হয়। এই মন্ত্রকের মাধ্যমেই প্রশাসনিক সংস্কার, নাগরিকদের অভিযোগ গ্রহণ, ২০০৫ সালের তথ্যের অধিকার আইন প্রয়োগ ও ২০০৩ সালের পশ্চিমবঙ্গ লোকায়ুক্ত আইন প্রয়োগ করা হয়ে থাকে।
কি যে করি
কি যে করি হল জহিরুল হক রচিত ও পরিচালিত ১৯৭৬ সালের বাংলাদেশী বাংলা ভাষার নাট্য চলচ্চিত্র। এতে প্রধান চরিত্রে অভিনয় করেছেন রাজ্জাক, ববিতা, দারাশিকো, জুবের আলম, সুলতানা প্রমুখ। চলচ্চিত্রটিতে অভিনয় করে রাজ্জাক ২য় জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন।
কাহিনী সংক্ষেপ
বড়লোকের একমাত্র নাতনী শাহানা চৌধুরী। দাদুর উইল অনুযায়ী মৃত্যুর পর সব বিষয়-সম্পত্তির মালিক হবে সে আর তার হবু স্বামী। তাই সে ছল করে এক ফাঁসির আসামীকে বিয়ে করে যাতে তার মৃত্যুর পর সব সম্পত্তি তার দখলে আসে। কিন্তু ভাগ্যক্রমে সেই ফাঁসির আসামী বাদশাহ মুক্তি পায়। এখন সে স্বামীর দাবী নিয়ে আসে শাহানার কাছে।
সঙ্গীত
ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন ও মোহাম্মদ আলী সিদ্দিকী।
চ্যাটার্জি ইন্টারন্যাশনাল সেন্টার
ইতিহাস
চ্যাটার্জি ইন্টারন্যাশানাল সেন্টার কলকাতার সবচেয়ে পুরনো উচ্চতম ভবনগুলির একটি। ১৯৭৬ সালে এটি সম্পূর্ণ হয়। এটি পূর্ব ভারতের প্রথম ভবন যেটির উচ্চতা চব্বিশ তলা। সম্পূর্ণ হওয়ার সময় এটিই ছিল ভারতের উচ্চতম ভবন। এটির উচ্চতা এবং তলসংখ্যা ২৪। সম্প্রতি ভবনটি সংস্কার করা হয়েছে। এটি একটি অফিস ভবন। এখানে অনেক বহুজাতিক সংস্থা ও সরকারি পিএসইউ-এর অফিস আছে।
আলাস্কা ক্রয়
thumb|300px|আলাস্কার দাম মেটানোতে ব্যবহৃত চেক, মূল্য ৭২ লক্ষ [[মার্কিন ডলার|মার্কিন ডলারেরও বেশি। ]] আলাস্কা ক্রয় (Alaska Purchase) হচ্ছে ১৮৬৭ সালে রুশ সাম্রাজ্যের কাছ থেকে যুক্তরাষ্ট্রের আলাস্কা ভূখণ্ড ক্রয়। এই ক্রয়টি সম্পাদিত হয় যুক্তরাষ্ট্রের তৎকালীন পররাষ্ট্রমন্ত্রী উইলিয়াম এইচ. স্টুয়ার্ডের আদেশে। আদেশানুযায়ী ১৮৬৭ সালের ৩০ মার্চ আলাস্কার ৫,৮৬,৪১২ (১,৫১৮,৮০০,১১ বর্গ কিলোমিটার) বর্গ মাইল ভূখণ্ড মার্কিন যুক্তরাষ্ট্রের ভূসীমায় যোগ হয়। পরবর্তীতে আধুনিক যুক্তরাষ্ট্রের একটি প্রদেশ হিসেবে আত্মপ্রকাশের পূর্বে আলাস্কার নাম ছিলো যথাক্রমে ডিপার্টমেন্ট অফ আলাস্কা, ডিস্ট্রিক্ট অফ আলাস্কা, এবং আলাস্কা টেরিটরি। ১৯৫৯ সালে আলাস্কা যুক্তরাষ্ট্রের একটি অঙ্গরাজ্য হিসেবে যুক্ত হয়। এই ক্রয় চুক্তিটি সারারাতব্যাপী একটি আলোচনার পর ৩০ মার্চ, ১৮৬৭-এর সকাল ৪টায় স্বাক্ষরিত হয়, এবং প্রতি একর ১.৯ সেন্ট হিসেবে (প্রতি বর্গ কিলোমিটার ৪.৭৪ ডলার) মোট মূল্য নির্ধারিত হয় প্রায় ৭২ লক্ষ মার্কিন ডলার।
এসজিআর ১৯৩৫+২১৫৪
এসজিআর ১৯৩৫+২১৫৪ হলো একটি সফট গামা রিপিটার (এসজিআর) এবং একটি প্রাচীন নাক্ষত্রিক ধ্বংসাবশেষ। বর্তমানে, এসজিআর এবং এই সম্পর্কীত ব্যাতিক্রমি এক্স-রশ্মি পালসারগুলিকে ম্যাগনেটার হতে উদ্ভূত হিসেবে বর্ণনা করা হয়। ২৮ এপ্রিল ২০২০ সালে, মিল্কিওয়েতে, ৩০,০০০ আলোক বর্ষ দূরে শৃগাল মণ্ডলে, একটি খুবই উজ্জ্বল রেডিও তরঙ্গ (ফাস্ট রেডিও বার্স্ট (এফআরবি); এফআরবি ২০০৪২৮ ) ও এসম্পর্কিত একটি খুবই উজ্জ্বল এক্স-রশ্মি প্রতিরূপের সঙ্গে পর্যবেক্ষিত হয়।  এই সনাক্তকরণটি লক্ষনীয় কেননা এটি মিল্কিওয়েতে সনাক্তকৃত প্রথম এফবিআর এবং প্রথম কোনো জ্ঞাত উৎসের সাথে সংযুক্ত।
পশ্চাৎ সংকরায়ন
পশ্চাৎ সংকরায়ন হচ্ছে হাইব্রিডের সাথে এর যে কোন একটি অভিভাবক এর সংকরায়ন। এই প্রক্রিয়ার সাহায্যে অভিভাবকের বৈশিষ্ট্যের মতো সন্তান পাওয়া সম্ভব।
প্রাণীর ক্ষেত্র
প্রাণীদের ক্ষেত্রে সাধারণত প্রচ্ছন্ন জাতের সন্তানের মধ্যে আকাঙ্খিত বৈশিষ্ট্যের জীন প্রবেশ করানোর জন্য এ পদ্ধতিটি ব্যবহার হয়ে থাকে। তাছাড়া ইদানীং সময়ে স্টেম সেল তৈরীতে পশ্চাৎ সংকরায়ন গুরুত্বপূর্ণ ভূমিকা পালন করছে।
হারুন অর রশিদ (অধ্যাপক)
অধ্যাপক ড. হারুন অর রশিদ (জন্ম: ২৭ অক্টোবর ১৯৫৪) জাতীয় বিশ্ববিদ্যালয়ের সাবেক উপাচার্য। ২০১৩ সালের ৬ মার্চ বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ড. হারুন অর রশিদকে জাতীয় বিশ্ববিদ্যালয়ের উপাচার্য হিসেবে নিয়োগ দেন। জাতীয় বিশ্ববিদ্যালয়ের উপাচার্য হিসেবে নিযুক্ত হওয়ার আগে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে সিলেকশান গ্রেডের একজন অধ্যাপক হিসেবে নিযুক্ত ছিলেন। বর্তমানে তিনি "বাংলাদেশ স্কাউটস, রোভার অঞ্চলের "সভাপতি হিসেবে দায়িত্বরত আছেন।
জন্ম ও শিক্ষাজীবন
হারুন-অর-রশিদের জন্ম পিরোজপুর জেলার কাউখালী উপজেলার আইরন গ্রামে। তিনি ঢাকা বিশ্ববিদ্যালয় থেকে তার বি.এ. (অনার্স) এবং মাষ্টার্স ডিগ্রি লাভ করেন। তিনি লন্ডন বিশ্ববিদ্যালয় থেকে তার পিএইচডি ডিগ্রী অর্জন করেন। তিনি উপসালা বিশ্ববিদ্যালয়, সুইডেন থেকে শান্তি ও সংঘাতের উপর গবেষণার একটি কোর্স সম্পন্ন করেছেন।
কর্মজীবন
তিনি রাষ্ট্রবিজ্ঞান বিভাগে, চট্টগ্রাম বিশ্ববিদ্যালয়ে প্রভাষক হিসেবে তার ক্যারিয়ার শুরু করেন ১৯৭৯ সালে। তিনি ১৯৮৪ সালে সহকারী অধ্যাপক হন। তিনি সহকারী অধ্যাপক হিসেবে ১৯৮৫ সালে ঢাকা বিশ্ববিদ্যালয়ে ফিরে আসেন। তিনি যথাক্রমে ১৯৯০ এবং ১৯৯৫ সালে সহযোগী অধ্যাপক এবং অধ্যাপক হন। রাষ্ট্রবিজ্ঞান বিষয়ে অধ্যাপনার পাশাপাশি জাতীয় বিশ্বাবদ্যালয়ের উপাচার্য হওয়ার আগে তিনি ঢাকা বিশ্ববিদ্যালয়ের উপ-উপাচার্য হিসেবে ২০০৯ সাল থেকে ২০১২ সাল পর্যন্ত দায়িত্ব পালন করেন।
তার কর্মকালের মধ্যে রয়েছে:
পুরস্কার
বঙ্গবন্ধুবিষয়ক গবেষণায় অবদান রাখার জন্য ২০২২ সালে তাকে “বাংলা একাডেমি সাহিত্য পুরস্কার ২০২১” প্রদান করা হয়।
ভাজা ডিম
ভাজা ডিম এক প্রকার রান্না করা খাবার যেখানে ডিম তাওয়ার মধ্যে ভেজে পরিবেশন করা হয়। বিভিন্ন দেশে ঐতিহ্যগতভাবে এই খাবার সকালের নাস্তা হিসেবে খাওয়া হয়। ভারতীয় উপমহাদেশে একে সাধারণত "পোচ" বলা হয়।
কম্বোডিয়া এবং ভিয়েতনাম
কম্বোডিয়া য় ভাজা ডিম প্রায়শই একটি সাধারণ থালা য় দেওয়া হয় যা লোকলক বলে। এটি পালং, পেঁয়াজ, টমেটো, গরুর মাংসে র এবং হাঁসে র বা মুরগি র ডিম দিয়ে তৈরি করা হয় (কিছু অংশ থাকে যা ভাজা ডিমের সাথে শীর্ষে থাকে)। ভিয়েতনামে একটি ভাজা ডিম সাদা ভাতের উপর পরিবেশন করা হয়, ঝিনুক এবং হুইসিন সসের সাথে; পূর্ব এশিয়াতে ও এটি জনপ্রিয়। ভাজা ডিম কখনও কখনও ভিয়েতনামী প্রাতঃরাশে র জনপ্রিয় খাবার রোলে ব্যবহৃত হয়।
চেক প্রজাতন্ত্র
ভাজা ডিম প্রস্তুত করার সময় কুসুমে র দিক উপরে থাকলে, তথা সূর্যের মত দিক উপরে রাখা হলে সেটাকে চেক ভাষায় "ভোলস্কো ওকো" বা "সেজেন ভেজে" নামে ডাকা হয়। এটাকে একক খাবার হিসেবে, কিংবা নাস্তার অংশ হিসাবে দেওয়া হয়, অথবা পালং ও সিদ্ধ আলুর পাশে মধ্যহ্নভোজে র জন্য দেওয়া হয়।